मेरठ. यूपी में मेरठ की डीएम बी. चंद्रकला ने 11 मार्च को होने वाली मतगणना को लेकर अधिकारियों के साथ बैठक कर दिशा निर्देश जारी किए। इस दौरान उन्होंने निर्देश दिए कि चुनाव परिणाम के बाद विजयी प्रत्याशी हर्ष जुलूस अपना हर्ष जुलूस नहीं निकालेंगे। यह पूरी तरह प्रतिबंधित रहेगा।
8 बजे शुरू हो जाएगा मतगणना का कार्य
- डीएम ने बताया कि मतगणना का कार्य सुबह 8 बजे कताई मिल परतापुर में शुरू किया जाएगा।
- उन्होंने मतगणना कार्य से जुडे आरओ/एआरओ और अन्य कर्मचारियों को मतगणना के दिन सुबह 6.30 बजे पहुंचकर उन्हें सौपे गए दायित्वों को निष्पक्ष निर्वहन करने के लिए कहा। मतगणना स्थल पर सुबह 7 बजे प्रत्याशी व उनके निर्वाचन अभिकर्ताओं की उपस्थिति में स्ट्रांग रूम को खोला जाएगा।
- डीएम ने इस संबंध में शुक्रवार को बचत भवन में आरओ/एआरओ और सभी राजनैतिक दलों के उपस्थित प्रत्याशियों/प्रतिनिधियों के साथ बैठक की।
वीडियोग्राफी से रहेगी नजर
- डीएम ने बताया कि स्ट्रांग रूम को खोलने से लेकर ईवीएम मशीनों की काउंटिंग आदि सभी व्यवस्थाआें की वीडियोग्राफी कराकर नजर रखी जाएगी। प्रत्येक विधानसभा के मतगणना पडाल व मतगणना स्थल के प्रवेशद्वार पर सीसीटीवी कैमरे लगे रहेंगे। इन कैमरों की मदद से हर गतिविधि पर कड़ी नजर रहेगी।
- उन्होंने बताया कि जो डाक मत पत्र ट्रेजरी में रखे गए हैं उन्हें 11 मार्च को ही सुरक्षाबलों की मौजूदगी में मतगणना स्थल पर पहुंचाया जाएगा।
- डीएम ने बताया कि सबसे पहले डाक मतपत्रों की गिनती की जाएगी।
मतगणना स्थल पर मोबाइल रहेगा प्रतिबंधित
- बैठक के दौरान डीएम ने यह भी बताया कि मतगणना स्थल पर मोबाइल ले जाना पूरी तरह प्रतिबंधित रहेगा। मतगणना स्थल पर मोबाइल के अलावा धूम्रपान व ज्वलनशील पदार्थ भी पूरी तरह प्रतिबंधित रहेगा।
- मतगणना हॉल में 15 टेबल लगायी जाएंगी जिसमें से 14 पर मतगणना व एक टेबल आरओ की होगी।
- डीएम ने बताया कि मतगणना का परिणाम प्रेक्षक की लिखित अनुमति के अनुसार ही घोषित किया जाएगा। किसी भी प्रत्याशी को उसकी विधान सभा क्षेत्र में कुल पड़े मतों का 1/6 से कम मत प्राप्त होने पर उसकी जमानत राशि जब्त होगी।
- डीएम ने सभी राजनैतिक दलों 8 मार्च तक अपने अभिकर्ताओं के मतगणना पास बनाने के लिए कहा।
दो फोटो सम्बंधित आरओ को तत्काल उपलब्ध कराकर पास बनवा लेंं।
- बैठक में एसपी सिटी आलोक प्रियदर्शी ने मतगणना स्थल पर सुरक्षा व्यवस्था संबंधी जानकारी दी।
- बैठक में एडीएम प्रशासन दिनेश चन्द्र समेत अन्य अधिकारी
मौजूद रहे।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva mai_Deva bho_Deva